
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 706 

25 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Εφαρμογή της υπ’ αριθμ. 1021681/1120/ΠΟΛ. 1037/ 

1.3.2005 απόφασης «Έλεγχος εκκρεμών φορολο¬ 
γικών υποθέσεων επιτηδευματιών και βεβαίωση και 

καταβολή των φόρων». 1 

Καθορισμός μηνιαίας αποζημίωσης του Προέδρου, 
των μελών και του γραμματέα της νομοπαρασκευ¬ 
αστικής επιτροπής για την α) προσαρμογή της ελ¬ 
ληνικής νομοθεσίας στην οδηγία 2002/1992 και β) 
τον εκσυγχρονισμό της νομοθεσίας για την ασφα¬ 


λιστική διαμεσολάβηση (ν. 1569/1985). 2 

Καθορισμός της αποζημίωσης των συμμετεχόντων 
στην 7μελή Ομάδα Εργασίας στη Γ.Γ.Π.Π. του 

ΥΠ.Ε.Δ.Δ.Α. 3 

Σύστημα Εποπτείας της Αγοράς από τη Γενική Γραμ- 
ματεία Βιομηχανίας του Υπουργείου Ανάπτυξης... 4 

Σύσταση Επιτροπής Ενδιάμεσου Ελέγχου και Τελικής 
Παραλαβής φυσικού και οικονομικού αντικειμένου 
των έργων του Επιχειρησιακού Προγράμματος 

Κοινωνία της Πληροφορίας, Μέτρο 3.3. 5 

Διορισμός και καθορισμός αποδοχών Γ ενικού Διευθυ¬ 
ντή Οργανισμού Ασφάλισης Προσωπικού ΔΕΗ. 6 

Χορήγηση άδειας κυκλοφορίας φαρμακευτικού σκευ¬ 
άσματος 5ΕΒΤΒΑϋΝΕ/ΙΒΕΧ. 7 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΙΝΡΟΜΕΙ. 8 

Χορήγηση άδειας κυκλοφορίας φαρμακευτικού ιδιο¬ 
σκευάσματος νΕΙΟΒίυΜ. 9 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΒΙΟνίΤ. 10 


ΑΠΟΦΑΣΕΙ Σ 

Αριθ. 1051402/1782/ΔΕ-Α' (1) 


Εφαρμογή της υπ’ αριθμ. 1021681/1120/ΠΟΛ. 1037/ 
1.3.2005 απόφασης «Έλεγχος εκκρεμών φορολογικών 
υποθέσεων επιτηδευματιών και βεβαίωση και καταβολή 
των φόρων». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του πρώτου εδαφίου της παραγράφου 


3 καθώς και τις διατάξεις της παραγράφου 8 του άρθρου 
66του ν. 2238/1994 (ΦΕΚΑ' 151). 

2. Τις διατάξεις της παραγράφου 4 του άρθρου 13 του 
ν. 2601/1998 (ΦΕΚΑ'81). 

3. Τις διατάξεις του άρθρου 3 του ν. 2343/1995 (ΦΕΚΑ' 
211), καθώς και τις διατάξεις του άρθρου 23 του ν. 3259/ 
2004 (ΦΕΚ Α' 149) και του άρθρου 60 του ν. 3283/2004 
(ΦΕΚΑ'210). 

4. Τις διατάξεις των άρθρων 13 έως και 17 καθώς και τις 
διατάξεις της παραγράφου 2 του άρθρου 28 του ν. 3296/ 
2004 (ΦΕΚΑ'253). 

5. Την υπ’ αριθμ. 1021681/1120/ΠΟΛ. 1037/1.3.2005 
απόφαση Υπουργού Οικονομίας και Οικονομικών (ΦΕΚ 
302 Β /8.3.2005) «Έλεγχος εκκρεμών φορολογικών υπο¬ 
θέσεων επιτηδευματιών και βεβαίωση και καταβολή των 
φόρων». 

6. Την ανάγκη απλούστευσης και αντικειμενικοποίησης 
των ελεγκτικών διαδικασιών για τη διευκόλυνση του ελε¬ 
γκτικού έργου των φορολογικών υπηρεσιών και την εμπέ¬ 
δωση κλίματος εμπιστοσύνης μεταξύ φορολογούμενων 
και φορολογούσας αρχής, καθώς και έγκαιρης βεβαίω¬ 
σης και είσπραξης των εσόδων του Δημοσίου. 

7. Την υπ’ αριθμ. 14650/ΔΙΟΕ85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών (ΦΕΚ Β' 519) περί ανάθεσης αρμοδιοτή¬ 
των Υπουργού Οικονομίας και Οικονομικών στους Υφυ¬ 
πουργούς Οικονομίας και Οικονομικών. 

8. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Οι επαληθεύσεις που ορίζονται με τις διατάξεις των 
περιπτώσεων α', β', γ' και δ'της παραγράφου 5 και α', β' και 
γ' της παραγράφου 6 της ενότητας Α' του άρθρου 2 της 
υπ’ αριθμ. 1021681/1120/ΠΟΛ. 1037/1.3.2005 απόφασης 
διενεργούνται για διάστημα οπωσδήποτε είκοσι (20) ημε¬ 
ρών αν πρόκειται για μη τηρούντες βιβλία ή για βιβλία Α' ή 
Β' κατηγορίας του ΚΒΣ και για διάστημα οπωσδήποτε δε¬ 
καπέντε (15) ημερών αν πρόκειται για βιβλία Γ κατηγο¬ 
ρίας κάθε διαχειριστικής περιόδου και πέραν αυτού κατά 
την κρίση του ελέγχου, αντί των οριζόμενων από τις πα¬ 
ραπάνω διατάξεις διαστημάτων. 

2. Οι επαληθεύσεις που ορίζονται με τις διατάξεις των 
περιπτώσεων ε' της παραγράφου 5 και δ' της παραγρά¬ 
φου 6 της ενότητας Α' του άρθρου 2 της υπ’ αριθμ. 
1021681/1120/ΠΟΛ. 1037/1.3.2005 απόφασης διενεργού- 

νται για διάστημα οπωσδήποτε ενός (1) μηνάς κάθε δια¬ 
χειριστικής περιόδου και πέραν αυτού κατά την κρίση του 
ελέγχου, αντίτου οριζόμενου από τις διατάξεις αυτές δια¬ 
στήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μάίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 2/17540/0022 (2) 

Καθορισμός μηνιαίας αποζημίωσης του Προέδρου, των 
μελών και του γραμματέα της νομοπαρασκευαστικής 
επιτροπής για την α) προσαρμογή της ελληνικής νο¬ 
μοθεσίας στην οδηγία 2002/1992 και β) τον εκσυγχρο¬ 
νισμό της νομοθεσίας για την ασφαλιστική διαμεσο- 
λάβηση (ν. 1569/1985). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του άρθρου 29 Α'του ν. 1558/1985 «Κυβέρνηση και 
κυβερνητικά όργανα», όπως προστέθηκε με το άρθρο 27 
του ν. 2081/1992 και αντικαταστάθηκε με το άρθρο 1 του 
ν. 2469/1997 (ΦΕΚ38/Α'). 

β. Του π.δ. 397/1988 «Οργανισμός του Υπουργείου 
Εμπορίου», όπως ισχύει. 

γ. Του π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας και Τεχνολογίας στο 
Υπουργείο Ανάπτυξης». 

δ. Του π.δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης», 
ε. Του ν. 2362/1995 - άρθρο 22, παρ. 3. 
στ. Του άρθρου 17 του ν. 3205/2003 (ΦΕΚ 297 Α/ 
23.12.2004) «Μισθολογικές ρυθμίσεις λειτουργών και 
υπαλλήλων του Δημοσίου κ.λπ.». 

ζ. Του ν. 849/1978, άρθρο 40 (ΦΕΚ 232/α/1978, όπως 
τροποποιήθηκε με το ν. 2129/1993 (ΦΕΚ 57/Α/1993) άρ¬ 
θρο 8. 

η. Του ν. 1569/1985 «Διαμεσολάβηση στις συμβάσεις 
της ιδιωτικής ασφάλισης», όπως ισχύει. 

θ. Του άρθρου 6 του ν. 2156/1993 συμπλήρωση του ν. 
1703/1987 «Ρύθμιση μισθώσεων κατοικιών» και άλλες 
διατάξεις. 

ι. ν. 1338/1983 «Εφαρμογή του Κοινοτικού Δικαίου», 
όπως ισχύει. 

2. Την υπ’ αριθμ. Δ/15/α/Φ19/ΟΙΚ. 4889/24.3.2004 (ΦΕΚ 
528/Β/26.3.2004) κοινή απόφαση του Πρωθυπουργού και 
του Υπουργού Ανάπτυξης «Ανάθεση αρμοδιοτήτων στον 
Υφυπουργό Ανάπτυξης Ιωάννη Παπαθανασίου». 

3. Την υπ’ αριθμ. 2/80345/0004/8/11/1999 (ΦΕΚ2040/Β/ 
19.11.1999) υπουργική απόφαση «Μεταβίβαση εξουσίας 
υπογραφής σύμφωνα μετο άρθρο 7 παρ. 1 του ν. 1943/1991». 

4. Την υπ’ αριθμ. Β3-62/17.5.2004 απόφαση υπογραφής 
εγγράφων με εντολή Υφυπουργού, στα κατώτερα κλιμά¬ 
κια, όπως ισχύει. 

5. Την υπ’ αριθμ. 6315 Β/17/09/2004 (ΦΕΚ 1573/ 
20.10.2004 τ.Β') απόφαση των Υπουργών Οικονομίας και 
Οικονομικών και Ανάπτυξης ανασυγκρότησης της ως άνω 
νομοπαρασκευαστικής επιτροπής, αποφασίζουμε: 

1. Καθορίζουμε την μηνιαία αποζημίωση του Προέ¬ 
δρου, των μελών και του γραμματέα της Επιτροπής που 


ανασυγκροτήθηκε με την υπ’ αριθμ. Κ3-6315 Β/17.9.2004 
υπουργική απόφαση των Υπουργών Οικονομίας και Οικο¬ 
νομικών και Ανάπτυξης για διάρκεια πέντε (5)μηνών, ως 
ακολούθως: 

Αμοιβή Προέδρου 300 ευρώ, το μήνα 
Αμοιβή Μελών 250 ευρώ, το μήνα ανά μέλος 
Αμοιβή γραμματέα 200 ευρώ, το μήνα. 

2. Η δαπάνη που προκαλείται από την παρούσα απόφαση 
ποσού δεκαεπτάχιλιάδωνπεντακοσίωνευρώ (17.500€), θα 
καλυφθεί από τον τακτικό προϋπολογισμό 2005 της Γ ενι¬ 
κής Γραμματείας Εμπορίου του Υπουργείου Ανάπτυξης 
(ΚΑΕ 0515 του φορέα 35/140). 

3. Για την καταβολή της ως άνω αποζημίωσης θα βεβαι¬ 
ώνεται από τον Πρόεδρο της Επιτροπής ότι η παροχή των 
υπηρεσιών των μελών και του γραμματέα πραγματοποι¬ 
είται εκτός ωραρίου εργασίας των δημοσίων υπηρεσιών. 

4. Η ανωτέρω αποζημίωση υπόκειται στους περιορι¬ 
σμούς του άρθρου 17 του ν. 3205/2003 (ΦΕΚ 297/Α 
23.12.2003). 

Η απόφαση αυτή, που ισχύει ένα (1) έτος πριν από τη δη¬ 
μοσίευσή της, να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Μάίου 2005 
Με εντολή Υφυπουργών 
Οι Γ ενικοί Γ ραμματείς 
Δημοσιονομικής Πολιτικής 

Υπουργείου Υπουργείου 

Οικονομίας και Οικονομικών Ανάπτυξης 

ΓΕΩΡΓΙΟΣ ΚΟΥΡΗΣ ΝΙΚΟΛΑΟΣ ΣΤΕΦΑΝΟΥ 

Εμπορίου 

Υπουργείου Ανάπτυξης 
ΔΗΜΗΤΡΙΟΣ ΒΡΕΤΤΑΚΟΣ 
-♦- 

Αριθ. 2/25298/0022 (3) 

Καθορισμός της αποζημίωσης των συμμετεχόντων στην 
7μελή Ομάδα Εργασίας στη Γ.Γ.Π.Π.τουΥΠ.ΕΣ.Δ.Δ.Α. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ- 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις: 

α. Του άρθρου 29 του ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α726.7.1985), όπως κωδι- 
κοποιήθηκε με το άρθρο 54 του π.δ/τος 63/22.4.2005. 

β. Του άρθρου 18 παρ. 18 του ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ 107 τ. Α'). 

γ. Του άρθρου 17 παρ. 2 του ν. 3205/2003 «Μισθολογι- 
κές ρυθμίσεις λειτουργών και υπαλλήλων του Δημοσίου 
Ν.Π.Δ.Δ. και Ο.Τ.Α. μονίμων στελεχών των Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συνα¬ 
φείς διατάξεις» (ΦΕΚ297τ. Α'). 

δ. Του ν. 3013/2002 «Αναβάθμιση Πολιτικής Προστα¬ 
σίας και άλλες διατάξεις» (ΦΕΚ 102τ. Α'). 

ε. Της παρ. 3 του άρθρου 22 του ν. 2362/1995 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247 τ. Α'). 

στ. Του άρθρου 40 του ν. 849/1978 «Περί ιδιωτικών 
επενδύσεων κ.λπ.» (ΦΕΚ 232τ. Α'), όπως συμπληρώθηκε 
μετο άρθρο 8του ν. 2129/1993 (ΦΕΚ57τ. Α'). 







ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10233 


ζ. Του π.δ/τος 379/1997 «Οργάνωση Γενικής Γραμμα¬ 
τείας Πολιτικής Προστασίας», (ΦΕΚ248τ. Α'). 

η) Του π.δ/τος 49/1988 «Οργανισμός του Υπουργείου 
Εσωτερικών» (ΦΕΚ18τ. Α'), όπως συμπληρώθηκε καιτρο- 
ποποιήθηκε μεταγενέστερα. 

θ) Του π.δ/τος 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός αρμοδιοτήτων του» (ΦΕΚ201 τ. Α'). 

2. Την υπ’ αριθμ. 1664/19.4.2005 (ΦΕΚ 561/Β7 
26.4.2005) απόφαση του Υπουργού Εσωτερικών, Δημό¬ 
σιας Διοίκησης και Αποκέντρωσης με την οποία συστάθη- 
κε στη Γενική Γραμματεία Πολιτικής Προστασίας επταμε- 
λής Ομάδα Εργασίας, με έργο την έκδοση ημερησίου 
δελτίου πρόβλεψης κινδύνου πυρκαγιών υπό μορφή θε¬ 
ματικού χάρτη. 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού ύψους έντεκα χιλιάδων διακοσίων πενήντα 
ευρώ (11.250 €) που θα καλυφθεί από τις πιστώσεις του 
ΚΑΕ 0515 του Ειδικού Φορέα 07-640, του προϋπολογι¬ 
σμού εξόδων του ΥΠ.ΕΣ.Δ.Δ.Α., οικονομικού έτους 2005. 

4. Το γεγονός ότι η ανωτέρω 7μελής Ομάδα Εργασίας 
Πολιτικής Προστασίας συνεδριάζει σε καθημερινή βάση, 
πέραν του κανονικού ωραρίου εργασίας, λόγω της σπου- 
δαιότητας για την οικονομία της χώρας, την αποτελεσμα¬ 
τικότερη λειτουργία της Δημόσιας Διοίκησης και την εξυ¬ 
πηρέτηση του πολίτη έργου, το οποίο πρέπει να ολοκλη¬ 
ρωθεί σε χρονικό διάστημα από 26.4.2005 μέχρι και 
25.9.2005. 

5. Την υπ’ αριθμ. 2/80345/0004/8.11.1999 κοινή υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του ν. 1943/1991», (ΦΕΚ 
2040/τ. Β'/19.11.1999), αποφασίζουμε: 

1. Καθορίζουμε την αποζημίωση για κάθε μήνα και για 
χρονικό διάστημα από 26.4.2005 έως 25.9.2005 του προ¬ 
έδρου και των μελώντης 7μελούς Ομάδας Εργασίας Πο¬ 
λιτικής Προστασίας, με έργο την έκδοση ημερήσιου δελ¬ 
τίου πρόβλεψης κινδύνου πυρκαγιών υπό μορφή θεματι¬ 
κού χάρτη, ως εξής: στον πρόεδρο το ποσό των 450,00 
ευρώ και στα μέλη το ποσό των 300,00 ευρώ. 

2. Η ανωτέρω αποζημίωση καταβάλλεται στους δικαι¬ 
ούχους εφόσον παρέστησαν στις συνεδριάσεις που κλή¬ 
θηκαν, εις ολόκληρον, υπό την προϋπόθεση ότι μετείχαν 
σε τουλάχιστον τέσσερις (4) συνεδριάσεις το μήνα. 

3. Σε περίπτωση συμμετοχής των ανωτέρω σε λιγότε- 
ρες των οριζομένων συνεδριάσεων, καταβάλλεται η ανα¬ 
λογία της αποζημίωσης. 

4. Η δαπάνη που προκαλείται απάτην απόφαση αυτή εί¬ 
ναι ύψους έντεκα χιλιάδων διακοσίων πενήντα ευρώ 
(11.250 €) και θα καλυφθεί από τις πιστώσεις του ΚΑΕ 
0515 του Ειδικού Φορέα 07-640 του προϋπολογισμού 
εξόδων του Υπουργείου Εσωτερικών, Δημόσιας Διοίκη¬ 
σης και Αποκέντρωσης, οικονομικού έτους 2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μάΐου 2005 

Οι Γ ενικοί Γ ραμματείς 

Δημοσιονομικής Πολιτικής 

Εσωτερικών, Δημόσιας Διοίκησης Υπουργείου 

και Αποκέντρωσης Οικονομίας και Οικονομικών 

ΑΘ. ΒΕΖΥΡΓΙΑΝΝΗΣ Γ. ΚΟΥΡΗΣ 


Αριθ. Οικ. 10581/1015 (4) 

Σύστημα Εποπτείας της Αγοράς από τη Γ ενική Γ ραμμα¬ 
τεία Βιομηχανίας του Υπουργείου Ανάπτυξης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του ν. 1558/1985 «Κυβέρνηση και Κυβερνητικά όργα¬ 
να» 

β. Του π.δ. 229/1986 «Σύσταση και Οργάνωση Γ.Γ.Β.» 
όπως τροποποιήθηκε και συμπληρώθηκε από το π.δ. 
396/1988 και το π.δ. 189/1995 (ΦΕΚ 99Α). 

γ. Του π.δ. 27/1.2.1996 (ΦΕΚ19Α) «Συγχώνευση των 
Υπουργείων Τουρισμού , Βιομηχανίας Ενέργειας και Τε¬ 
χνολογίας και Εμπορίου στο Υπουργείο Ανάπτυξης» και 
του π.δ. 122/2004 (ΦΕΚ 85/Α/17.3.2004) «Ανασύσταση 
του Υπουργείου Τουρισμού». 

δ. Του π.δ. 121/10.3.2004 «Διορισμός Υπουργών και 
Υφυπουργών» (ΦΕΚ 84/Α/10.3.2004). 

ε. Της υπ’ αριθμ. 614/5.4.2004 κοινής απόφασης του 
Πρωθυπουργού και του Υπουργού Ανάπτυξης σχετικά με 
«διορισμό του Γ ενικού Γ ραμματέα στη Γ ενική Γ ραμματεία 
Βιομηχανίας του Υπουργού Ανάπτυξης» (ΦΕΚ 106/τ.Γ/ 
13.4.2004). 

2. Το άρθρο 1 και 2 του ν. 13398/1993 «Εφαρμογή του 
κοινοτικού δικαίου» (ΦΕΚ 34/Α/1983, όπως αυτό τροπο¬ 
ποιήθηκε και ισχύει. 

3. Το άρθρο 22 του ν. 1682/1987 «Μέσα και όργανα ανα¬ 
πτυξιακής πολιτικής . και άλλες διατάξεις» (ΦΕΚ 

14/Α/1987), το οποίο εξουσιοδοτείτον Υπουργό Βιομηχα¬ 
νίας να θεσπίζει κανονισμούς για την παραγωγή και διά¬ 
θεση βιομηχανικών προϊόντων, των οποίων η χρήση μπο¬ 
ρεί να προκαλέσει κινδύνους για τη ζωή του ανθρώπου και 
να καθορίζει τον τρόπο ελέγχου της εφαρμογής αυτών. 

4. Το άρθρο 18 του ν. 3066/2002 «Σύσταση Φορέα Εγ¬ 

γυοδοσίας ...., Σύσταση εταιρείας Εθνικό ΣύστημαΔιαπί- 
στευσης.», (ΦΕΚ252/Α/2002). 

5. Τις Υπουργικές Αποφάσεις: 

5.1 470/1985 (ΦΕΚ 183/Β/1985), Β6467/608/1988 (ΦΕΚ 
214/Β/1988) και 76717/5052/1994 (ΦΕΚ 992/Β/1994), οι 
οποίες εκδόθηκαν για την εναρμόνιση της Ελληνικής Νο¬ 
μοθεσίας με τις Οδηγίες 73/23/ΕΟΚ και 93/68/ΕΟΚγιατο 
Υλικό Χαμηλής Τάσης. 

5.2 6342/863/1989 (ΦΕΚ 223/Β/1989) και την από 
1.12.1994 (ΦΕΚ 923/Β/1994), οι οποίες εκδόθηκαν για την 
εναρμόνιση της Ελληνικής Νομοθεσίας με τις Οδηγίες 
88/378/ΕΟΚ και 93/68/ΕΟΚ για την Ασφάλεια Παιχνιδιών. 

5.3 529 (ΦΕΚ 67/Β/2000), όπως τροποποιήθηκε έκτοτε, 
για ρευματοδότες. 

5.4 12479/Φ17/414/1991 (ΦΕΚ 431/Β/1991) και 
20479/6285/1994 (ΦΕΚ 977/Β/1994), οι οποίες εκδόθηκαν 
για την εναρμόνιση της Ελληνικής Νομοθεσίας με τις 
Οδηγίες 87/404/ΕΟΚ, 90/488/ΕΟΚ και 93/68/ΕΟΚ για τα 
Απλά Δοχεία Πίεσης. 

5.5 14165/Φ17.4/373/1993 (ΦΕΚ 673/Β/1993) «Θέσπιση 
Κανονισμού για την κατασκευή και κυκλοφορία δοχείων 
πίεσης και συσκευών αερίου». 

5.6 16289/330/1999 (ΦΕΚ 987/Β/1999) που εκδόθηκε 
για την εναρμόνιση της Ελληνικής Νομοθεσίας με την 
Οδηγία 97/23/ΕΟΚγια τους Εξοπλισμούς υπό Πίεση. 

5.7 16440/Φ10.4/445/1993 (ΦΕΚ 756/Β/1993) για τις Με¬ 
ταλλικές Σκαλωσιές. 

5.8 4373/1205/1993 (ΦΕΚ 187/ Β/1993) και 8881/1994 
(ΦΕΚ450/Β/1994) και ΦΕΚ 113/Β/1997 οι οποίες εκδόθη- 
καν για την εναρμόνιση της Ελληνικής Νομοθεσίας με τις 
Οδηγίες 89/686/ΕΟΚ , 93/95/ΕΟΚ, 93/68/ΕΟΚ και 
96/58/ΕΟΚγιατα Μέσα Ατομικής Προστασίας . 

5.9 15233/1991 (ΦΕΚ 487/Β/1991) και Β3380/737/1994 
ΦΕΚ 134/Β/1995 οι οποίες εκδόθηκαν για την εναρμόνιση 
της Ελληνικής Νομοθεσίας με τις Οδηγίες 90/396/ΕΟΚ 
και 93/68/ΕΟΚ για τις Συσκευές Αερίου. 

5.10 618/43 (ΦΕΚ 52/Β/2005) για τις Προϋποθέσεις διά¬ 
θεσης στην αγορά πυροσβεστήρων, διαδικασίες συντή¬ 
ρησης, επανελέγχου και αναγόμωσης. 

5.11 Β20683/2134/1987 (ΦΕΚ634/Β/26.99.1987), η οποία 
εκδόθηκε για την εναρμόνιση της Ελληνικής Νομοθεσίας 
με την Οδηγία 75/324/ΕΟΚ, καθώς και η κοινή υπουργική 
απόφαση Β 3312/705/1995 (ΦΕΚ130/Β/27.2.1995) σχετικά 
με τις συσκευές αερολυμάτων (αεροζόλ). 

5.12 15283/Φ7/1422/8.8.8.1995 (ΦΕΚ 746/Β/1995), 
27720/Φ7/342/24.7.1997 (ΦΕΚ 718/Β/1997) και 
27907/Φ7α9/571α/20.11.2000 (ΦΕΚ 1488/Β/2000) για 
τους χάλυβες οπλισμού σκυροδέματος. 

5.13 94649/8682/1993 (ΦΕΚ 688/Β/1994) η οποία εκδό¬ 
θηκε για την εναρμόνιση της Ελληνικής Νομοθεσίας με 
τις Οδηγίες 89/336/ΕΟΚ, 92/31/ΕΟΚ και 93/68/ΕΟΚ για 
την Ηλεκτρομαγνητική Συμβατότητα. 

5.14 Β17081/2964/1996 (ΦΕΚ 157/Β/1996) η οποία εκ¬ 
δόθηκε για την εναρμόνιση της Ελληνικής Νομοθεσίας με 
την Οδηγία 94/9 για τους Εξοπλισμούς σε Εκρήξιμη Ατμό¬ 
σφαιρα. 

5.15 4481/Φ7β/52/1997 (ΦΕΚ 111/Β/1997) η οποία εκ¬ 
δόθηκε για την εναρμόνιση της Ελληνικής Νομοθεσίας με 
την Οδηγία 94/25/ΕΟΚ για τα Σκάφη Αναψυχής, όπως 
τροποποιήθηκε με την 4113/183/04 (ΦΕΚ 1613/Β/ 
29.10.2004) 

5.16 Φ9.2/32803/1308/1997 ΦΕΚ (815/Β/1997) η οποία 
εκδόθηκε για την εναρμόνιση της Ελληνικής Νομοθεσίας 
με την Οδηγία 95/16/ΕΟΚ για τους Ανελκυστήρες, καθώς 
και η υπ’ αριθμ. οικ.3899/253/Φ9.2 (ΦΕΚ 291/Β/8.3.2002 
σχετικά με τον περιοδικό έλεγχο των ανελκυστήρων, 
όπως αυτή ισχύει εκάστοτε. 

5.17 15085/593/20.8.2003 (ΦΕΚ 1186/Β/25.8.2003), Ελ¬ 
ληνικός Κανονισμός για τον έλεγχο των Ανυψωτικών. 

5.18 14132/618/20.11.2001 (ΦΕΚ 1626/Β/6.12.2001) η 
οποία εκδόθηκε για την εναρμόνιση της Ελληνικής Νομο¬ 
θεσίας με την Οδηγία 99/36/ΕΚ για τους Μεταφερόμε- 
νους Εξοπλισμούς υπό Πίεση. 

5.193354/91/2001 (ΦΕΚ 149/Β/14.2.2001), Καθορισμός 
πλαισίου για την αναγνώριση της ικανότητας και την 
έγκριση φορέων πιστοποίησης ή ελέγχου στον υποχρεω¬ 
τικό τομέα. 

5.20 Ζ3-2810/14.12.2004 (ΦΕΚ 1885/Β/20.12.2004) για 
τη Γενική Ασφάλεια των Προϊόντων - Εναρμόνιση με την 
Οδηγία του Ευρωπαϊκού Κοινοβουλίου καιτου Συμβουλί¬ 
ου 2001/95/ΕΚτης 3ης Δεκεμβρίου 2001 

6. Τα Προεδρικά Διατάγματα: 

6.1 377/1993 (ΦΕΚ 160/Α/1993) και 18/1996 (ΦΕΚ 
12/Α/1996) τα οποία εκδόθηκαν για την εναρμόνιση της 
Ελληνικής Νομοθεσίας με τις Οδηγίες 89/392/ΕΟΚ, 
91/368/ΕΟΚ, 93/44/ΕΟΚ και 93/68/ΕΟΚ για τις Μηχανές. 

6.2 335/1993 (ΦΕΚ 143/Α/1993) και 59/1995 (ΦΕΚ 
46/Α/1995) τα οποία εκδόθηκαν για την εναρμόνιση της 
Ελληνικής Νομοθεσίας με τις Οδηγίες 92/42/ΕΟΚ και 
93/68/ΕΟΚ για τους Νέους Λέβητες Ζεστού Νερού. 


6.3 455/1995 (ΦΕΚ 268/Α/1995) το οποίο εκδόθηκε για 
την εναρμόνιση της Ελληνικής Νομοθεσίας με την Οδηγία 
93/15/ΕΟΚ για τα Εκρηκτικά. 

6.4 334/1994 (ΦΕΚ 176/Α/1994) το οποίο εκδόθηκε για 
την εναρμόνιση της Ελληνικής Νομοθεσίας με την Οδηγία 
89/106/ΕΟΚ για τα Προϊόντα Δομικών Κατασκευών. 

6.5 180/1994 (ΦΕΚ 114/Α/1994 και 178/1998 (ΦΕΚ 
131/Α/1998) περί Ενεργειακής σήμανσης των οικιακών 
συσκευών, όπως έχουν συμπληρωθεί και τροποποιηθεί 
έκτοτε. 

7. Την από 23.3.2005 εισήγηση της Υπηρεσίας. 

8. Το γεγονός ότι από τις διατάξεις της παρούσας από¬ 
φασης δεν θα προκύψει δαπάνη σε βάρος του κρατικού 
προϋπολογισμού, κατά την έκδοση των επιμέρους απο¬ 
φάσεων που αναφέρονται στο άρθρο 5 της παρούσας, 
αποφασίζουμε: 

Άρθρο 1 

Σκοπός 

1.1 Σκοπός της παρούσης απόφασης είναι η καθιέρωση 
συστήματος για τον κεντρικό συντονισμό και τον αποτε¬ 
λεσματικό έλεγχο της εφαρμογής: 

• των Οδηγιών Νέας Προσέγγισης και των Εθνικών Κα¬ 
νονισμών, των σχετικών με τις προϋποθέσεις παραγω¬ 
γής, διάθεσης στην αγορά και λειτουργίας βιομηχανικών 
προϊόντων, όπως οι διατάξεις αυτές προσδιορίζονται, όχι 
περιοριστικά, στις παραγράφους 5 και 6 του σκεπτικού 
της παρούσης, και 

• της υπ’ αριθμ. Ζ3-2810/14.12.2004 (ΦΕΚ 1885/Β/ 
20.12.2004) κοινής υπουργικής απόφασης «Γενική Ασφά¬ 
λεια Προϊόντων», για τα προϊόντα τα οποία εμπίπτουν στο 
πεδίο εφαρμογής των διατάξεων της προηγουμένης πα¬ 
ραγράφου. 

1.2 Για τους σκοπούς της παρούσης Απόφασης, ως Επο- 
πτεία της Αγοράς νοούνται οι δραστηριότητες που ασκού¬ 
νται από το Υπουργείο Ανάπτυξης (ΥΠΑΝ), οι οποίες απο¬ 
σκοπούν στον έλεγχο της εφαρμογής των διατάξεων που 
αναφέρονται στην προηγούμενη παράγραφο, εκ μέρους 
των προσώπων που είναι υπεύθυνα γιατην κατασκευή ή/και 
τη διάθεση ή/και τη λειτουργία των προϊόντων, τα οποία 
εμπίπτουν στο πεδίο εφαρμογής των εν λογω διατάξεων. 

1.3 Οι δραστηριότητες της Εποπτείας της Αγοράς δια- 
κρίνονται σε επιτελικές, οι οποίες ασκούνται σε επίπεδο 
ηγεσίας της Γενικής Γραμματείας Βιομηχανίας του 
Υπουργείου Ανάπτυξης και σε δραστηριότητες φυσικής 
εποπτείας της αγοράς, οι οποίες ασκούνται από τα στε¬ 
λέχη της Γενικής Γραμματείας Βιομηχανίας του Υπουρ¬ 
γείου Ανάπτυξης. 

Άρθρο 2 

Σχεδιασμός και Οργάνωση της Εποπτείας της Αγοράς 

Για το σχεδίασμά, οργάνωση και συντονισμό της Επο¬ 
πτείας της Αγοράς, ο Γενικός Γραμματέας Βιομηχανίας, 
ύστερα από επεξεργασία και αντίστοιχη εισήγηση των 
αρμοδίων Διευθύνσων ή Υπηρεσιών της Γ ενικής Γ ραμμα- 
τείας Βιομηχανίαςτου Υπουργείου Ανάπτυξης, εισηγείται 
στον Υπουργό Ανάπτυξης, ο οποίος και αποφασίζει. 

2.1 Οι ανωτέρω ενέργειες συμπεριλαμβάνουν: 

• Τη χάραξη πολιτικής για λήψη θεσμικών μέτρων, σχε¬ 
τικών με την εποπτεία της αγοράς και τις ενδεικνυόμενες 
κυρώσεις επί παραβάσεων. 

• Το σχεδίασμά και το κεντρικό συντονισμό της επο¬ 
πτείας της αγοράς, συμπεριλαμβανομένης της κατάρτι¬ 
σης προγράμματος ελέγχων, το οποίο, μεταξύ άλλων, 
προσδιορίζει για κάθε κατηγορία προϊόντων: 

> τον αριθμό των προϊόντων που θα ελεγχθούν μα¬ 
κροσκοπικά, 

> τον αριθμό των προϊόντων που θα ελεγχθούν εργα¬ 
στηριακά, 

> τη γεωγραφική κατανομή των ελέγχων, 

> το χρονικό προγραμματισμό διενέργειας των ελέγ- 
χων, 

> τη μεθοδολογία για τον καθορισμό των προϊόντων 
που πρόκειται να ελεγχθούν, 

> τη συγκρότηση των οργάνων ελέγχου, σύμφωνα με 
το άρθρο 4. 

• Τη μέριμνα για εκπαίδευση όλων των εμπλεκομένων 
στην εποπτεία της αγοράς. 

• Τη μέριμνα για δράσεις ενημέρωσης και ευαισθητο- 
ποίησης σε θέματα σχετικά με την εποπτεία της αγοράς. 

• Το προσδιορισμό των λεπτομερειών και τη μέριμνα 
για την αποτελεσματική εφαρμογή της παρούσας από¬ 
φασης. 

• Τη συγκρότηση ομάδων εργασίας για την επεξεργα¬ 
σία ειδικών θεμάτων. 

• Τη πρόταση στον ΕΛΟΤ δημιουργίας Ελληνικών Προ¬ 
τύπων δειγματοληψίας για τον έλεγχο της αγοράς. 

Το έργο του σχεδιασμού, οργάνωσης και συντονισμού 
υποστηρίζεται διοικητικά από τη Διεύθυνση Πολιτικής 
Ποιότητας. 

Άρθρο 3 

Δραστηριότητες των Υπηρεσιών 
της Γενικής Γραμματείας Βιομηχανίας (ΓΓΒ) 

Για την Εποπτεία της Αγοράς,στο παρόν στάδιο, οι πα¬ 
ρακάτω δραστηριότητες ασκούνται από τις εμπλεκόμε¬ 
νες Διευθύνσεις της Γ ενικής Γ ραμματείας Βιομηχανίας: 

3.1 Δραστηριότητεςτων Κλαδικών Διευθύνσεων καιτης 
ΔΥΒ 

• ο καθορισμός μεθοδολογίας ελέγχων, συμπεριλαμ¬ 
βανομένου και του ελέγχου ορθότητας του σήματος ΟΕ, 

• η φυσική Εποπτεία της Αγοράς, ύστερα από καταγ¬ 
γελία ή ατύχημα, 

• η λήψη των μέτρων που προβλέπονται για την αρμό¬ 
δια αρχή από το άρθρο 6 της υπ’ αριθμ. Ζ3-2810/ 
14.12.2004 κοινής υπουργικής απόφασης (ΦΕΚ 1885/Β/ 
20.12.2004) για τη Γενική Ασφάλεια των Προϊόντων, 

• η λήψη περιοριστικών μέτρων, συμπεριλαμβανομέ- 
νηςτης απόσυρσης μη συμμορφούμενων προϊόντων, 

• η εφαρμογή της ρήτρας διασφάλισης σε συνεργασία 
με την Διεύθυνση Πολιτικής Ποιότητας., 

• η επιβολή κυρώσεων, 

• η επικοινωνία με Δημόσιες Υπηρεσίες και Τελωνεία, 

• η επικοινωνία με τη Γ ενική Γ ραμματεία Καταναλωτή, 

• η τήρηση αρχείων ελέγχων. 

3.2 Δραστηριότητες της Διεύθυνσης Πολιτικής Ποιότη- 
τος 

• η μέριμνα γιατην καθιέρωση και λειτουργία κεντρικού 
και περιφερειακού συστήματος πληροφόρησης, 

• σε εφαρμογή σχετικού σχεδιασμού από τον Γ ενικό 
Γραμματέα Βιομηχανίας και τον αρμόδιο Γενικό Διευθυ¬ 
ντή, η υλοποίηση διαδικασιών για την επιλογή, την εισή¬ 
γηση για τον ορισμό και την παρακολούθηση των διαπι¬ 
στευμένων ελεγκτικών φορέων και εργαστηρίων, 

• η νομική και λογιστική υποστήριξη του έργου της επο- 
πτείαςτης αγοράς, 

• Ο συντονισμός της συνεργασίας με τις Υπηρεσίες της 
Ευρωπαϊκής Επιτροπής και των άλλων Κρατωντης Ευρω¬ 
παϊκής Ένωσης για τα θέματα εφαρμογής της ρήτρας 
διασφάλισης. 


Άρθρο 4 

Έλεγχος της Εποπτείας της Αγοράς 

4.10 έλεγχος της εποπτείας της αγοράς πραγματοποι¬ 
είται, στο παρόν στάδιο, από υπαλλήλους του Υπουργεί¬ 
ου Ανάπτυξης οι οποίοι επιλέγονται, εκπαιδεύονται και 
αξιολογούνται για την ικανότητά τους να εκτελούν συ¬ 
γκεκριμένους, κατά περίπτωση ελέγχους και ορίζονται με 
Απόφαση του Υπουργού Ανάπτυξης. 

Άρθρο 5 

Τρόπος Άσκησης της Φυσικής Εποπτείας της Αγοράς 

5.1 Για τη διενέργεια της φυσικής εποπτείας της αγο¬ 
ράς, με μέριμνα της αρμόδιας Διεύθυνσης, καθιερώνεται, 
με Απόφαση του Γενικού Γ ραμματέα Βιομηχανίας, για κά¬ 
θε προϊόν, μεθοδολογία ελέγχου στις εγκαταστάσεις των 
κατασκευαστών, καθώς και στους χώρους λειτουρ¬ 
γίας,διάθεσης και αποθήκευσης των προϊόντων. 

5.2 Στην φυσική εποπτεία της αγοράς, μεταξύ άλλων 
περιλαμβάνονται αναλόγως της εφαρμοστέας κατά περί¬ 
πτωση νομοθεσίας: 

• Η διενέργεια μακροσκοπικών ελέγχων των προϊό¬ 
ντων, καθώς και ο έλεγχος της διαθεσιμότητας της προ- 
βλεπόμενης κατά περίπτωσης τεκμηρίωσης. 

• Ο έλεγχος επιτόπου προϊόντων εν λειτουργία. 

• Ο έλεγχος της πληρότητας του τεχνικού φακέλου. 

• Ο έλεγχος εφαρμογής των μέτρων που προβλέπονται 
στον τεχνικό φάκελο, καθώς και για τη συμμόρφωση του 
προϊόντος με τις απαιτήσεις της εφαρμοζόμενης διάτα¬ 
ξης από τον κατασκευαστή. 

• Η λήψη δειγμάτωντωνπρος έλεγχο προϊόντων για πε¬ 
ραιτέρω εργαστηριακές δοκιμές. 

5.3 Οι εργαστηριακοί έλεγχοι των προϊόντων, οι οποίοι 
διενεργούνται στο πλαίσιο της εποπτείας της αγοράς, 
εκτελούνται από κατάλληλα εργαστήρια του Δημόσιου 
τομέα που ορίζονται με Απόφαση του Υπουργού Ανάπτυ¬ 
ξης και του Υπουργού Οικονομίας και Οικονομικών. Σε πε¬ 
ρίπτωση αδυναμίας ή ανεπάρκειας των εργαστηρίων αυ¬ 
τών δύνανται να χρησιμοποιούνται διαπιστευμένα ή/και 
εγκεκριμένα, όπου αυτό προβλέπεται, εργαστήρια, με 
Απόφαση του Υπουργού Ανάπτυξης τα οποία επιλέγονται 
σύμφωνα με τις προβλέψεις του άρθρου 6 της παρούσης. 

5.4 Στη φυσική Εποπτεία της Αγοράς συμπεριλαμβάνε- 
ται και ο έλεγχος, για τις περιπτώσεις όπου προβλέπεται, 
εάν οι αντίστοιχες επιχειρήσεις έχουν χρησιμοποιήσει 
κοινοποιημένο φορέα ή φορέα πιστοποίησης ή ελέγχου 
εγκεκριμένο από το Υπουργείο Ανάπτυξης. Ο κατάλογος 
των εγκεκριμένων φορέων τηρείται από τη Διεύθυνση Πο¬ 
λιτικής Ποιότητος της Γ ενικής Γ ραμματείας Βιομηχανίας 
και είναι διαθέσιμος στο διαδίκτυο στην ιστοσελίδα της 
Υπηρεσίας «ΙιΐίρΥ/νννννν.ειυεΙίΙγ.γρεπ.ρΓ/». 

Άρθρο 6 

Ορισμός Εργαστηρίων 

6.1 Ο ορισμός εργαστηρίων γίνεται με Απόφαση των 
Υπουργών Εθνικής Οικονομίας και Οικονομικών και Ανά¬ 
πτυξης, ύστερα από πρόταση της αρμόδιας Υπηρεσίας, 
αφού έχουν εφαρμοστεί οι υφιστάμενες διατάξεις περί 
προμήθειας υπηρεσιών, σύμφωνα με τη διάταξη της παρ. 
4 του άρθρου 18 του ν. 3066/2002. 

6.2 Με την ως άνω Απόφαση ορίζεται το ύψος και ο τρό¬ 
πος αποζημίωσης των εργαστηρίων. 

Άρθρο 7 

Λήψη περιοριστικών μέτρων 

7.1 Με απόφαση του Γενικού Γραμματέα Βιομηχανίας, 
ύστερα από εισήγηση της αρμόδιας Διεύθυνσης, είναι δυ- 

νατόν να λαμβάνονται περιοριστικά μέτρα σχετικά με την 
κυκλοφορία των προϊόντων, σύμφωνα με τις αντίστοιχες 
προβλέψεις των διατάξεων που αναφέρονται στην παρ. 

1.1 τηςπαρούσης. 

7.2 Για την υλοποίηση των ως άνω αποφάσεων η αρμό¬ 
δια Διεύθυνση: 

• μεριμνά για την ενημέρωση, με τον πλέον πρόσφορο 
τρόπο, όλων των εμπλεκομένων μερών για τα μέτρα τα 
οποία οφείλουν να λάβουν, 

• ενημερώνει τα ενδεχομένως ορισθέντα, αντίστοιχα 
όργανα φυσικής εποπτείας της αγοράς, ώστε να συμπε- 
ριλάβουν στους προγραμματισμένους ελέγχους και τον 
έλεγχο της εφαρμογής των εν λόγω αποφάσεων. 

• εισηγείται, εφόσον κρίνεται αναγκαίο, στο Γενικό 
Γραμματέα Βιομηχανίας, τον ορισμό ειδικών για το σκοπό 
αυτό οργάνων ελέγχου. 

7.3 Οι ως άνω αποφάσεις κοινοποιούνται, στις αντίστοι¬ 
χες συναρμόδιες Υπηρεσίες. 

Άρθρο 8 

Υποχρεώσεις ελεγχομένων 

8.1 Οι κατά την παράγραφο 1.2 υπεύθυνοι οφείλουν να 
παραδίδουν χωρίς αντάλλαγμα, μετά από σχετική έγγρα¬ 
φη απόδειξη του εντεταλμένου για τον έλεγχο οργάνου, 
ένα ή περισσότερα δείγματα του προϊόντος που πρόκει¬ 
ται να ελεγχθεί. Οφείλουν επίσης να επιτρέπουν στα εντε¬ 
ταλμένα όργανα την είσοδο στους χώρους λειτουργίας, ή 
παραγωγής, ή διακίνησης, ή πώλησης ή αποθήκευσης ή / 
και να θέτουν στη διάθεσή τους οποιοδήποτε στοιχείο 
τους ζητηθεί, που έχει σχέση με την κατασκευή ή προέ¬ 
λευση ή τη λειτουργία των εν λόγω προϊόντων. 

8.2 Μετά το πέρας του ελέγχου κοινοποιούνται τα απο¬ 
τελέσματα στον ιδιοκτήτη τους και επιστρέφονται τυχόν 
δείγματα που δεν έχουν χρησιμοποιηθεί πέραν εκείνων 
που πρέπει να τηρούνται στην Υπηρεσία για ενδεχόμενο 
επανέλεγχο. 

Άρθρο 9 

Κυρώσεις 

9.1 Σε περίπτωση που διαπιστώνεται ότι ο, κατά την πα¬ 
ράγραφο 1.2 της παρούσης, υπεύθυνος δεν συμμορφώ¬ 
νεται με τις υποχρεώσεις του, όπως αυτές προβλέπονται 
στο άρθρο 7 ή στην ανωτέρω 8.1 παράγραφο, τιμωρείται 
με πρόστιμο από 1.500 ΕΥΡΟ μέχρι 60.000 ΕΥΡΟ, εκτός 
αν η παράβαση αφορά τη μη χρησιμοποίηση εγκεκριμέ¬ 
νου φορέα πιστοποίησης, σύμφωνα με την υπ’ αριθμ. 
3354/91/2001 υπουργική απόφαση (ΦΕΚ 149/Β/ 
14.2.2001), οπότε το πρόστιμο είναι από 1.500 ΕΥΡΩ μέ¬ 
χρι 15.000 ΕΥΡΩ, ανάλογα με τη σοβαρότητα της παρά¬ 
βασης και το εύρος των δραστηριοτήτων της επιχείρη- 
σης. 

Σε περίπτωση υποτροπής το επιβληθέν πρόστιμο δι¬ 
πλασιάζεται. 

9.2 Τα πρόστιμα επιβάλλονται με δεόντως αιτιολογημέ¬ 
νη Απόφαση του Γενικού Γ ραμματέα Βιομηχανίας, ύστε¬ 
ρα από εισήγηση της αρμόδιας Διεύθυνσης. 

9.3 Όταν διαπιστώνεται ότι τα εν λόγω προϊόντα μπορεί 
να δημιουργήσουν κινδύνους για την υγεία ή την ασφά¬ 
λεια του χρήστη , με την ίδια Απόφαση μπορεί να επιβάλ¬ 
λονται διορθωτικές ενέργειες, να αποσύρεται ή να περιο¬ 
ρίζεται η διάθεση ή η λειτουργίατου ως άνω μη ασφαλούς 
προϊόντος. 

9.4 Οι ανωτέρω αποφάσεις που συνεπάγονται περιορι¬ 
σμούς όσον αφορά τη διάθεση στην αγορά ή/και τη θέση 
σε λειτουργία ενός προϊόντος αιτιολογούνται με ακρί¬ 


βεια. Οι εν λόγω αποφάσεις κοινοποιούνται επί αποδείξει 
στον ενδιαφερόμενο το συντομότερο δυνατόν , ο οποίος 
συγχρόνως ενημερώνεται σχετικά για την δυνατότητα 
προσφυγής την οποία μπορεί να ασκήσει καθώς και σχε¬ 
τικές προθεσμίες εντός των οποίων μπορεί να ασκηθεί η 
προσφυγή. 

9.5 Κατά της απόφασης επιβολής προστίμου ή περιορι¬ 
σμού της κυκλοφορίας είναι δυνατή εντός τριάντα (30) 
ημερών από της κοινοποιήσεώς της στον οφειλέτη , η 
άσκηση αιτιολογημένης προσφυγής ενώπιον του Υπουρ¬ 
γού Ανάπτυξης , ο οποίος, ύστερα από την εξέταση της 
προσφυγής από την αρμόδιαΔιεύθυνση, ελέγχειτηνπρο- 
σβαλλομένη απόφαση και εκδίδει την απόφασή του εντός 
εξήντα (60) ημερών απάτης υποβολής της προσφυγής σε 
αυτόν. 

9.6 Τα ανωτέρω πρόστιμα βεβαιώνονται και εισπράττο- 
νται σύμφωνα με τις ισχύουσες διατάξεις περί δημοσίων 
εσόδων, σε πίστωση του Ειδικού Λογαριασμού της 4ης 
Διεύθυνσης Κλαδικής Βιομηχανικής Πολιτικής με αριθμό 
234218/6 της Τράπεζας Ελλάδος - ο οποίος έχει συσταθεί 
και λειτουργεί για ομοειδή σκοπό εποπτείας και ελέγχου 
ηλεκτρολογικών προϊόντων- βάσει χρηματικών καταλό¬ 
γων που συντάσσονται και αποστέλλονται από την αρμό¬ 
δια υπηρεσία στο Δημόσιο Ταμείο της διεύθυνσης κατοι¬ 
κίας του οφειλέτη. 

9.7 Οι χρηματικοί κατάλογοι δεν αποστέλλονται στο Δη¬ 
μόσιο Ταμείο για βεβαίωση πριν παρέλθει η αναφερόμε- 
νη στην παράγραφο 9 προθεσμία και η εμπρόθεσμη προ¬ 
σφυγή αναστέλλει τη βεβαίωση μέχρι την έκδοση της 
απόφασης του Υπουργού επί της προσφυγής. 

Άρθρο 10 
Ισχύς Αποφάσεως 

10.1 Η παρούσα απόφαση ισχύει από τη δημοσίευσή 
της στην Εφημερίδα της Κυβερνήσεως. 

10.2 Κάθε διάταξη η οποία αντίκειται στις προβλέψεις 
της παρούσας απόφασης, παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μάίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΙΩΡΓΟΣ ΑΛΟΓΟΣΚΟΥΦΗΣ ΔΗΜΗΤΡΙΟΣ ΣΙΟΥΦΑΣ 
-♦- 

Αριθ. 6407 (5) 

Σύσταση Επιτροπής Ενδιάμεσου Ελέγχου και Τελικής 

Παραλαβής φυσικού και οικονομικού αντικειμένου 

τωνέργωντου Επιχειρησιακού Προγράμματος Κοινω¬ 
νία της Πληροφορίας, Μέτρο 3.3. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις: 

α. Του ν. 1256/1982 «Για την πολυθεσία, την πολυαπα- 
σχόληση και την καθιέρωση ανωτάτου ορίου απολαβών από 
το Δημόσιο Τομέα καθώς και για το Ελεγκτικό Συνέδριο, το 
Νομικό Συμβούλιο του Κράτους και άλλες διατάξεις», όπως 
τροποποιήθηκε με το άρθρο 33 του ν. 1326/1983 και αντι- 
καταστάθηκε με το άρθρο 4 του ν. 2303/1995. 

β. Του ν. 1514/1985 (ΦΕΚ 13/Α/8.2.1985) «Ανάπτυξη της 
Επιστημονικής και Τεχνολογικής Έρευνας», όπως έχει 
τροποποιηθεί και ισχύει σήμερα. 

γ.Του ν. 1558/1985 (ΦΕΚ 137/Α/26.7.1985) «Κυβέρνηση 
και Κυβερνητικά Όργανα». 

δ. Του ν. 2470/1997 (ΦΕΚ 40/Α/21.3.1997) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

ε. Του ν. 2771/1999 (ΦΕΚ280/Α/16.12.1999) «Περί Ειδι¬ 
κών Λογαριασμών και άλλες διατάξεις». 

στ. Του ν. 2860/2000 (ΦΕΚ 251/Α/14.11.2000) «Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις». 

ζ. Του ν. 2919/2001 (ΦΕΚ 128/Α/25.6.2001) «Σύνδεση 
Έρευνας και Τεχνολογίας με την Παραγωγή και άλλες 
διατάξεις». 

η. Του ν. 2954/2001 (ΦΕΚ 255/Α/2.11.2001) «Φορολογι¬ 
κές ρυθμίσεις, αμοιβαία κεφάλαια, συμπλήρωση της χρη¬ 
ματιστηριακής νομοθεσίας και άλλες διατάξεις». 

2. Το π.δ. 27/1996 (ΦΕΚ 19/Α/1.2.1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ 85/Α/17.3.2004) Ανασύσταση 
του Υπουργείου Τουρισμού. 

4. Τοπ.δ. 274/2000 (ΦΕΚ225/Α/17.10.2000) «Οροι, προ¬ 
ϋποθέσεις και διαδικασία χρηματοδότησης (επιχορήγη¬ 
σης ή συνδρομής) έργων και προγραμμάτων που υπο¬ 
βάλλονται από βιομηχανικές ή άλλες παραγωγικές μονά¬ 
δες», όπως τροποποιήθηκε με το π.δ. 103/2003 (ΦΕΚ 
96/Α/23.4.2003), και το άρθρο 34 του ν. 3259/4.8.2004. 

5. Την υπ’ αριθμ. 5005/7.5.2004 απόφαση (ΦΕΚ6812/Β/ 
11.5.2004) «Μεταβίβαση στο Γενικό Γραμματέα Ερευνας 
και Τεχνολογίας, στους Προϊσταμένους Δ/νσεων και λοι¬ 
πούς προϊσταμένους υπηρεσιακών μονάδων της Γενικής 
Γραμματείας Ερευνας και Τεχνολογίας (ΓΓΕΤ) του 
Υπουργείου Ανάπτυξης του δικαιώματος να υπογράφουν 
«Με εντολή Υπουργού». 

6. Την υπ’ αριθμ. 5439/85/14.5.1985 Κοινή Απόφαση 
Υπουργών Οικονομικών και Ερευνας και Τεχνολογίας 
«Σύσταση Ειδικών Λογαριασμών στο ΥΠΕΤ και στους επο¬ 
πτευόμενους από αυτό φορείς για την αξιοποίηση των 
κονδυλίων της έρευνας» όπως τροποποιήθηκε και συ¬ 
μπληρώθηκε με τις υπ’ αριθμ. 5056/20.5.1987, 7401/ 
11.5.1988,570/19.1.1994 και 12739/9.10.2000 όμοιες απο¬ 
φάσεις. 

7. Την απόφαση της επιτροπής της Ευρωπαϊκής Ενω¬ 
σης υπ’ αριθμ. Ο (2001) 551/14.3.2001 με κωδικό 
2000/0 Β/16/1/ΡΟ/023 για την έγκριση του Επιχειρησια¬ 
κού Προγράμματος «Κοινωνία της πληροφορίας». 

8. Το Συμπλήρωμα Προγραμματισμού όπως εγκρίθηκε 
με την υπ’ αριθμ. 2/27.6.2002 απόφαση της Επιτροπής 
Παρακολούθησης του ΕΠ της Κ.Τ.Π και ειδικά το τμήμα 
που αναφέρεται στο Μέτρο 3.3. 

9. Το υπ’ αριθμ. Ε(2002) 140 έγγραφο της Γενικής Διεύ¬ 
θυνσης Ανταγωνισμού της Ευρωπαϊκής Επιτροπής, με το 
οποίο εγκρίνεται το καθεστώς κρατικών ενισχύσεων της 
Πράξης (ν. 547/2001). 

10. Την υπ’ αριθμ. 152.740/ΚΤΠ 4636/29.10.2002 από¬ 
φαση της ΕΥΔτης Κ.Τ.Π για ένταξη της Πράξης στο Μέ¬ 
τρο 3.3. του Ε.Π. «Κ.Τ.Π» με τίτλο «Ηλεκτρονική μάθηση» 
(Θ-Ιθ3ΓΠίΠ9). 

11. Τον κωδ. 2002ΣΕ01330054 έργου της Συλλογικής 
Απόφασης Εργων (ΣΑΕ) 013/3 και του ΠΔΕτης ΓΓΕΤ. 

12. Την υπ’ αριθμ. 152.741/ΚΤΠ 4637/29.10.2002 από¬ 
φαση της ΕΥΔτης Κ.Τ.Π για ένταξη της Πράξης «στο Μέ¬ 
τρο 3.3. του Ε.Π. «Κ.Τ.Π» με τίτλο «Ηλεκτρονικό επιχει- 
ρείν» (θ-άυείπθεε). 


13. Τον κωδ. 2002ΣΕ01330055 έργου της Συλλογικής 
Απόφασης Εργων (ΣΑΕ) 013/3 και του ΠΔΕτης ΓΓΕΤ. 

14. Την πρόσκληση για υποβολή προτάσεων στο πλαί¬ 
σιο του Μέτρου 3.3: «Έρευνα και τεχνολογική ανάπτυξη 
για την Κοινωνία της Πληροφορίας» του Επιχειρησιακού 
Προγράμματος Κοινωνία της Πληροφορίας με υπ’ αριθμ. 
151.248/ΚτΠ864-Β/1.2.2005, καθώς και την υπ’ αριθμ. 
151.537/ΚτΠ 1537-Β/24.2.2005 τροποποίηση αυτής. 

15. Τις ανάγκες παρακολούθησης και παραλαβής των 
έργων του Μέτρου 3.3, αποφασίζουμε: 

1. Συστήνουμε επιτροπή ενδιάμεσου ελέγχου και τελι¬ 
κής παραλαβής του φυσικού (Φ.Α.) και οικονομικού (Ο.Α.) 
αντικειμένου των εγκεκριμένων έργων που υλοποιούνται 
στο πλαίσιο του Επιχειρησιακού Προγράμματος της Κοι¬ 
νωνίας της Πληροφορίας, Μέτρο 3.3, αποτελούμενη από 
3 μέλη τα οποία προέρχονται από τους υπό οιοδήποτε κα¬ 
θεστώς απασχόλησης υπηρετούντες στη ΓΓΕΤ. Ο έλεγ¬ 
χος του φυσικού αντικειμένου μπορεί να γίνει και από 
εμπειρογνώμονες ΑΕΙ, ΤΕΙ, Ερευνητικών Κέντρων, καθώς 
και ιδιώτες-στελέχη επιχειρήσεων ή οργανισμών της Ελ¬ 
λάδος ή του Εξωτερικού. 

2. Οι αξιολογητές του φυσικού αντικειμένου ελέγχουν 
την ομαλή εξέλιξη του έργου και την υλοποίηση του σύμ¬ 
φωνα με την απόφαση αποδοχής. Επίσης παραλαμβά- 
νουν και ελέγχουντα παραδοτέα του, καθώς καιτο τελικό 
αποτέλεσμα (προϊόν, συσκευή, διάταξη, μέθοδο παρα¬ 
γωγής κλπ). Ο προαναφερόμενος έλεγχος πραγματοποι¬ 
είται είτε από τις τεχνικές εκθέσεις που υποβάλλονται 
στην ΓΓΕΤ, είτε από επιτόπου επισκέψεις στους χώρους 
υλοποίησης του έργου. Για κάθε έλεγχο που πραγματο¬ 
ποιείται συντάσσεται εισήγηση - τεχνική έκθεση. 

3. Οιαξιολογητέςτου οικονομικού αντικειμένου ελέγχουντα οι¬ 
κονομικά στοιχεία του έργου (πίνακες δαπανών, μιοθοδοτικές 
καταστάσεις, παραστατικά δαπανών κλπ). Ο προαναφερόμενος 
έλεγχος πραγματοποιείται είτε από τις οικονομικές εκθέσεις που 
υποβάλλονται στην ΓΓΕΤ, είτε από επιτόπου επισκέψεις στην 
έδρα των αναδοχών και των συνεργαζόμενων φορέων. Για κάθε 
έλεγχο που πραγματοποιείται συντάσσεται εισήγηση - οικονομι¬ 
κή έκθεση. Η αξιολόγηση του φυσικού και οικονομικού αντικειμέ¬ 
νου γίνεται κατά την διάρκεια υλοποίησηςτου έργου και μετόπη 
λήξη του (ενδιάμεσος έλεγχος και τελική παραλαβή). 

4. Στις παραπάνω επιτροπές μπορούν να συμμετέχουν 
και στελέχη του Σύμβουλου Τεχνικής Υποστήριξης 

5. Τα μέλη των επιτροπών ορίζονται με απόφαση του Γε¬ 
νικού Γ ραμματέα Έρευνας και Τεχνολογίας. 

6. Στα μέλη των επιτροπών θα καταβάλλεται αμοιβή 
σύμφωνα με τα αναγραφόμενα στην αντίστοιχη κοινή 
υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2005 

Ο ΥΠΟΥΡΓΟΣ 

Δ. ΣΙ ΟΥΦ ΑΣ 
-♦- 

Αριθ.Φ. 10050/12990/2489 (6) 

Διορισμός και καθορισμός αποδοχών Γ ενικού Διευθυντή 
Οργανισμού Ασφάλισης Προσωπικού ΔΕΗ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ- 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 26 του ν. 2919/2001 (ΦΕΚ 
128/Α/2001) «Σύνδεση έρευνας και τεχνολογίας με την 
παραγωγή και άλλες διατάξεις». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του άρθρου 22 του ν. 2362/1995 (ΦΕΚ 
247/Α/1995) «Περί δημοσίου λογιστικού ελέγχου των δα¬ 
πανών του Κράτους και άλλες διατάξεις». 

3. Τις διατάξεις του π.δ./τος 51/27.2.2001 (ΦΕΚ 
41/Α/8.3.2001) «Σύσταση, οργάνωση και λειτουργία του 
Οργανισμού Ασφάλισης Προσωπικού ΔΕΗ (ΟΑΠ - ΔΕΗ)». 

4. Την από 9.11.2004 Δημόσια Προκήρυξη του ΟΑΠ - 
ΔΕΗ. 

5. Την υπ’ αριθμ. 228/18/17.5.2005 απόφαση του Δ.Σ. 
του ΟΑΠ-ΔΕΗ. 

6. Το γεγονός ότι από την απόφαση αυτή προκαλείται 
ετήσια δαπάνη ύψους 63.000 € περίπου, που εγγράφεται 
στο κωδικό μισθοδοσίας του προϋπολογισμού έτους 
2005 του ΟΑΠ - ΔΕΗ στον οποίο έχει προβλεφθεί σχετική 
πίστωση. 

7. Το π.δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

8. Την υπ’ αριθμ. 14650/Δ10Ε85/17.3.2004 απόφαση 
«καθορισμός αρμοδιοτήτων των Υφυπουργών Οικονο¬ 
μίας και Οικονομικών», αποφασίζουμε: 

Εγκρίνουμε την υπ’ αριθμ. 228/18/17.5.2005 απόφαση 
του Δ.Σ. του Οργανισμού Ασφάλισης Προσωπικού ΔΕΗ 
(ΟΑΠ - ΔΕΗ) σχετικά με: 

Τον διορισμό του ΔΟΛΟΓΛΟΥ ΚΩΝΣΤΑΝΤΙΝΟΥ σε θέση 
Προϊσταμένου της Γενικής Διεύθυνσης του Οργανισμού 
με τον βαθμό του Γενικού Διευθυντή με τριετή θητεία και 
με σχέση δημοσίου δικαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Π. ΔΟΥΚΑΣ ΔΗ Μ. ΣΙ ΟΥΦ ΑΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 
-♦- 

(7) 

Χορήγηση άδειας κυκλοφορίας φαρμακευτικού σκευά¬ 
σματος δΕΒΤΒΑϋΝΕ/ΙΒΕΧ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις υπ’ αριθμ. 30016, 30017/16.5.2005 αποφάσεις 
του ΕΟΦ χορηγείται, βάσει των διατάξεων του άρθρου 3 
της παραγράφου 1 της υπ’ αριθμ. Α6/9392/91 κοινής 
υπουργικής απόφασης άδεια κυκλοφορίας στο φαρμα¬ 
κευτικό σκεύασμα 3ΕΒΤΒΑΕΙΝΕ/ΙΒΕΧ. 

Δραστικές ουσίες: 3ΕΒΤΒΑΕΙΝΕ 

Μορφή/ Περιεκτικότητα: Επικαλυμμένα με λεπτό υμέ- 
νιο δισκία δΟπιςι/ΤΑΒ & 10Οπιρ/ΤΑΒ 

Δικαιούχος προϊόντος: ΪΛ/ΙΝΤΗΒΟΡ ΜΕΩΙΟΑΜΕΝΤ3 
ΡΑΒΙ5-ΡΒΑΝΟΕ 

Υπεύθυνος κυκλοφορίας: ΪΑ/ΙΝΤΗΒΟΡ ΜΕϋΙΟΑΜΕΝΤδ 
ΡΑΒΙδ-ΕΒΑΝΟΕ 

Η Διευθύντρια 
Α. ΚΟΥΤΣΟΥΚΗ 


( 8 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΙΝΡΟΜΕΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 30023/16.5.2005 απόφαση του ΕΟΦ 
χορηγείται, βάσει των διατάξεων του άρθρου 3 της παρα¬ 
γράφου 1 της υπ’ αριθμ. Α6/9392/91, κοινής υπουργικής 
απόφασης άδεια κυκλοφορίας στο φαρμακευτικό ιδιο¬ 
σκεύασμα ΙΝΡΟΜΕΙ. 

Δραστικές ουσίες: ΜΕΕΟΧΙΟΑΜ 
Μορφή/Περιεκτικότητα: Δισκία Ιδπιρ/ΤΑΒ 
Δικαιούχος προϊόντος: ΒΕνΟ ΑΕ 
Υπεύθυνος κυκλοφορίας: ΒΕ\/0 ΑΕ 

Η Διευθύντρια 
Α. ΚΟΥΤΣΟΥΚΗ 

-♦- 

(9) 

Χορήγηση άδειας κυκλοφορίας φαρμακευτικού ιδιο¬ 
σκευάσματος Ν/ΕΙΟΒίυΜ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 30022/16.5.2005 απόφαση ΕΟΦ χο¬ 
ρηγείται, βάσει των διατάξεων του άρθρου 3 της παρα¬ 
γράφου 1 της υπ’ αριθμ. Α6/9392/91 κοινής υπουργικής 
απόφασης άδεια κυκλοφορίας στο φαρμακευτικό ιδιο¬ 
σκεύασμα νΕΙΟΒΙΨΜ. 

Δραστικές ουσίες: ΒυϋΕδΟΝΙΩΕ 
Μορφή/Περιεκτικότητα: ΝΑ3ΡΒ. 3113 ΙΟΟητος/ΩΟδΕ 
Δικαιούχος προϊόντος: ΑΝΤΩΝΙΟΣ ΠΟΛΥΧΡΟΝΗΣ ΤΟΥ 
ΜΑΡΙΝΟΥ 

Υπεύθυνος κυκλοφορίας: ΑΝΤΩΝΙΟΣ ΠΟΛΥΧΡΟΝΗΣ 
ΤΟΥ ΜΑΡΙΝΟΥ 

Η Διευθύντρια 
Α. ΚΟΥΤΣΟΥΚΗ 

-♦- 

( 10 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΒΙΟνίΤ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 27298/4.5.2005 απόφαση του ΕΟΦ 
χορηγείται, βάσει των διατάξεων του άρθρου 3 της παρα¬ 
γράφου 1 της υπ’ αριθμ. Α6/9392/91, κοινής υπουργικής 
απόφασης άδεια κυκλοφορίας στο φαρμακευτικό ιδιο¬ 
σκεύασμα ΒΙΟνίΤ. 

Δραστική ουσία: ΑΕΡΑΟΑΙΧΙΩΟΕ 
Μορφή: Μαλακές κάψουλες Ιπιορ/ΟΑΡ 
Δικαιούχος σήματος: ΒΙ03ΡΒΑΥ ΑΒΕΕ 
Υπεύθυνος κυκλοφορίας: ΒΙ03ΡΒΑΥ ΑΒΕΕ 

Η Διευθύντρια 
Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




